Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 51

b) Ünnepi alkalmak nyelvezete 4 óra A humor jellegzetességei, esztétikája. Az irodalmi és a köznyelvi humor sajátosságai. Ünnepeken és különleges alkalmakon használt nyelv, ekkor alkalmazott nyelvi eszközök. Közös megbeszélés: viccmesélés. Mi a jellemző a viccekre, mitől vicces valami (szokásostól eltérő kontextus, gondolati paradigmaváltás, ki nem mondott jelentések). Tanári segítséggel humoros irodalmi szövegek olvasása és értelmezése (pl. Örkény, Karinthy, Vonnegut). Halotti beszéd, ima, Himnusz, Nemzeti dal, házassági fogadalom, köszöntők (népi és városi) szövegeinek tanári bemutatása. Filmrészletek megtekintése házasságkötésről, temetésről, ünnepségekről – közös megbeszélés arról, hogy melyik milyen érzéseket keltett.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes